《王古樵观予苦疮鄙句遂自赋眉遭二韵各二首因次其韵为戏 其四》
宋代·方一夔

命灾况复与穷遭，真似蟛蜞缚两螯。鳞甲棱棱便净浴，发须种种快频搔。

瓮头轑酒何妨醉，松下餐肪不厌饕。快写田家剜肉句，夜阑秃尽管城毛。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。